ddrg/super_eurlex huggingface dataset:
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΚ) αριθ. 3699/93 που καθορίζει τα κριτήρια και τους όρους των κοινοτικών παρεμβάσεων διαρθρωτικού χαρακτήρα στον τομέα της αλιείας και της υδατοκαλλιέργειας, καθώς και τη μεταποίηση και την εμπορία των προϊόντων τους (94/C 389/12) (Κείμενο που παρουσιάζει ενδιαφέρον για τον ΕΟΧ) COM(94) 568 τελικό - 94/0281(CNS)

(Υποβλήθηκε από την Επιτροπή στις 5 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2080/93 του Συμβουλίου της 20ής Ιουλίου 1993 για τις διατάξεις της εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας, και ιδίως το άρθρο 6,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι οι διατάξεις της σύμβασης του Λονδίνου (ITC 69) επεκτάθηκαν στο σύνολο των αλιευτικών σκαφών με τον κανονισμό (ΕΟΚ) αριθ. 2930/86 του Συμβουλίου της 22ας Σεπτεμβρίου 1986, όπως τροποποιήθηκε τελευταία από τον κανονισμό (ΕΚ) αριθ. . . ./. . . και ότι η εφαρμογή των διατάξεων της εν λόγω σύμβασης θα γενικεύσει μέχρι το αργότερο την 1η Ιανουαρίου 2004, τη χρήση της μεικτής χωρητικότητας ως μονάδας χωρητικότητας όλων των σκαφών του αλιευτικού στόλου της Ένωσης 7

ότι η χρήση αυτή καθιστά απαραίτητη την προσαρμογή των διατάξεων του κανονισμού (ΕΟΚ) αριθ. 3699/93 του Συμβουλίου της 21ης Δεκεμβρίου 1993, όταν κάνουν αναφορά στη χωρητικότητα των σκαφών, και ιδίως των πινάκων 1 και 2 του παραρτήματος ΙV αυτού του κανονισμού 7

ότι πρέπει να εξασφαλισθεί η εναρμόνιση των διαδικασιών που αναφέρονται στα άρθρα 5 και 6 του κανονισμού (ΕΚ) 3699/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3699/93 τροποποιείται ως εξής:

1. Στο άρθρο 8 σημείο 2 παράγραφος 2 και στο παράρτημα ΙΙΙ σημείο 1.2.α) πρώτη γραμμή του πρώτου εδαφίου προστίθεται μετά την αναφορά στο κείμενο «25TGB» το εξής τμήμα πρότασης:

«. . . ή 28GT»

2. Στο άρθρο 5 σημείο 2 παράγραφος 1 η πρόταση "το άρθρο 8 του κανονισμού (ΕΚ) αριθ. 2080/93" αντικαθίσταται από την πρόταση «το άρθρο 18 του κανονισμού (ΕΟΚ) αριθ. 3760/92».

3. Στο άρθρο 16 προστίθεται η εξής νέα διάταξη:

«Από την 1 Ιανουαρίου 2004 μόνον η αναφορά στη μονάδα χωρητικότητας GT θα είναι δυνατή στον παρόντα κανονισμό».

4. Στο παράρτημα ΙV προστίθενται οι πίνακες 1α και 2α που εμφαίνονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

ΠΑΡΑΡΤΗΜΑ

Κλίμακες και ποσοστό συμμετοχής που αφορούν τους αλιευτικούς στόλους (τίτλος ΙΙ)

Οριστική παύση και μεικτές επιχειρήσεις

>ΘΕΣΗ ΠΗΝΑΚΑ>

Προσωρινή παύση των αλιευτικών δραστηριοτήτων και της λειτουργίας των προσωρινών ενώσεων επιχειρήσεων

>ΘΕΣΗ ΠΗΝΑΚΑ>
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 4007/87 για την παράταση της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας (94/C 382/08) COM(94) 635 τελικό - 94/0315 (CNS)

(Υποβλήθηκε από την Επιτροπή στις 19 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 2 και το άρθρο 257 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 90 παράγραφος 1 και το άρθρο 257 παράγραφος 1 της πράξης προσχώρησης έχουν προβλέψει μια περίοδο κατά τη διάρκεια της οποίας μπορούν να ληφθούν μεταβατικά μέτρα για να διευκολυνθεί το πέρασμα από τα υπάρχοντα καθεστώτα στην Ισπανία και στην Πορτογαλία πριν από την προσχώρηση στα καθεστώτα που προκύπτουν από την εφαρμογή της κοινής οργανώσεως των αγορών με τους όρους που καθορίζονται στην πράξη προσχώρησης, και ιδίως για να αντιμετωπισθούν αισθητές δυσκολίες θέσης σε εφαρμογή των νέων καθεστώτων στην προβλεπόμενη ημερομηνία 7 ότι η ημερομηνία λήξεως της περιόδου αυτής, που καθορίστηκε στις 31 Δεκεμβρίου 1987 στην πράξη προσχώρησης, παρατάθηκε με τον κανονισμό (ΕΟΚ) αριθ. 4007/87 της 22ας Δεκεμβρίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 370/94 (2), μέχρι τις 31 Δεκεμβρίου 1994 για την Ισπανία και την Πορτογαλία 7

ότι ενδείκνυται να παραταθεί η εν λόγω περίοδος κατά ένα έτος για την Ισπανία καθώς και για την Πορτογαλία προκειμένου να αντιμετωπισθούν ειδικότερα οι ειδικές τεχνικές δυσκολίες εφαρμογής της νομοθεσίας στον οινικό τομέα σ' αυτά τα κράτη μέλη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 4007/87, τροποποιείται ως εξής:

1. Στο πρώτο εδάφιο, η ημερομηνία «31 Δεκεμβρίου 1994» για την Ισπανία αντικαθίσταται από την ημερομηνία «31 Δεκεμβρίου 1995».

2. Στο δεύτερο εδάφιο, η ημερομηνία «31 Δεκεμβρίου 1994» για την Πορτογαλία αντικαθίσταται από την ημερομηνία «31 Δεκεμβρίου 1995».

Άρθρο 2

Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 378 της 31. 12. 1987, σ. 1.

(2) ΕΕ αριθ. L 48 της 19. 2. 1994, σ. 9.
Πρόταση κανονισμού του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού της υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (94/C 382/03) COM(94) 601 τελικό - 94/0326(CNS)

(Υποβλήθηκε από την Επιτροπή στις 14 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,

την πρόταση της Επιτροπής, μετά από γνώμη της επιτροπής υπηρεσιακού κανονισμού,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας:

ότι με τη συνθήκη για την ίδρυση της Ευρωπαϊκής Κοινότητας, άρθρο 4, εισάγεται το Ελεγκτικό Συνέδριο στα θεσμικά όργανα των Κοινοτήτων και ότι, θα πρέπει να καταργηθεί η αναφορά στο όργανο αυτό, στο άρθρο 1 δεύτερο εδάφιο του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού της υπηρεσιακής καταστάσεως των υπαλλήλων και του καθεστώτος που εφαρμόζεται στο λοιπό προσωπικό (1) των Ευρωπαϊκών Κοινοτήτων, όπως τροποποιήθηκε τελευταία με τον κανονισμό . . . 7

ότι κρίθηκε σκόπιμο μετά την ίδρυση της Επιτροπής των Περιφερειών να προβλεφθεί η εξομοίωσή της προς τα θεσμικά όργανα των Κοινοτήτων όσον αφορά την εφαρμογή του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, και να τροποποιηθεί κατά συνέπεια ο εν λόγω κανονισμός υπηρεσιακής κατάστασης που καθορίζεται από τον προαναφερθέντα κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων τροποποιείται ως ακολούθως:

το άρθρο 1, δεύτερο εδάφιο, αντικαθίσταται από το ακόλουθο κείμενο:

«Εκτός από την περίπτωση αντιθέτων διατάξεων, η Οικονομική και Κοινωνική Επιτροπή και η Επιτροπή των Περιφερειών εξομοιώνονται όσον αφορά την εφαρμογή του παρόντος κανονισμού υπηρεσιακής κατάστασης, με τα θεσμικά όργανα των Κοινοτήτων.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Αρχίζει να εφαρμόζεται από την ημερομηνία έναρξης της ισχύος της συνθήκης για την Ευρωπαϊκή Ένωση.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 56 της 4. 3. 1968, σ. 1.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2997/87 που καθορίζει, στον τομέα του λυκίσκου, το ποσό της ενίσχυσης στους παραγωγούς για τη συγκομιδή του 1986 και προβλέπει ειδικά μέτρα για ορισμένες περιοχές παραγωγής (94/C 377/14) (Κείμενο που παρουσιάζει ενδιαφέρον για τον ΕΟΧ) COM(94) 535 τελικό - 94/0275(CNS)

(Υποβλήθηκε από την Επιτροπή στις 7 Δεκεμβρίου 1994)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, λόγω της έλλειψης ισορροπίας στην αγορά πικρών ποικιλιών, ο κανονισμός (ΕΟΚ) αριθ. 2997/87 (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 (2), προβλέπει ειδικά μέτρα ποικιλιακής αναδιάρθρωσης 7

ότι η ποικιλιακή αναδιάρθρωση στον τομέα του λυκίσκου θα είναι πλέον αποτελεσματική αν συνδυαστεί με μέτρα αναδασμού 7 ότι αυτά τα μέτρα εφαρμόζονται προς το παρόν στις περιοχές της Ισπανίας όπου καλλιεργείται λυκίσκος 7 ότι όλες οι καλλιεργούμενες με λυκίσκο εκτάσεις για τις οποίες προβλέπεται ποικιλιακή αναδιάρθρωση, πρέπει να αποτελέσουν αντικείμενο αναδασμού προ της αναδιαρθρώσεως 7 ότι ο απαιτούμενος χρόνος για τον αναδασμό δεν αφήνει περιθώρια για την εφαρμογή της μετέπειτα ποικιλιακής αναδιάρθρωσης για ένα μεγάλο τμήμα των εν λόγω εκτάσεων εντός των χρονικών ορίων που καθορίζει ο κανονισμός (ΕΟΚ) αριθ. 2997/87 7

ότι η Δημοκρατία της Πορτογαλίας και το Βασίλειο του Βελγίου αντιμετώπισαν απρόβλεπτες καθυστερήσεις κατάτην υλοποίηση του σχεδίου αναδιαρθρώσεως που είχε εγκριθεί αρχικά 7 ότι, κατά συνέπεια, είναι απαραίτητο, υπό τις συνθήκες αυτές, να παραταθεί - από την 1η Ιανουαρίου 1995 - η διάρκεια του προγράμματος αναδιαρθρώσεως γι' αυτά τα τρία κράτη μέλη 7

ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 2997/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το δεύτερο εδάφιο της παραγράφου 1 του άρθρου 2 του κανονισμού (ΕΟΚ) αριθ. 2997/87 αντικαθίσταται από το ακόλουθο κείμενο:

«Στην περίπτωση του Βασιλείου της Ισπανίας, της Δημοκρατίας της Πορτογαλίας και του Βασιλείου του Βελγίου, τα μέλη των σχετικών ομάδων παραγωγών αναλαμβάνουν την υποχρέωση να εφαρμόσουν τα σχέδια αναδιαρθρώσεως πριν από τις 31 Δεκεμβρίου 1996. Στην περίπτωση του Ηνωμένου Βασιλείου η ημερομηνία αυτή καθορίζεται στις 31 Δεκεμβρίου 1995.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 284 της 7. 10. 1987, σ. 19.

(2) ΕΕ αριθ. L 336 της 20. 11. 1992, σ. 3.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3906/89 με σκοπό την επέκταση της οικονομικής βοήθειας στην Κροατία (94/C 360/13) COM(94) 526 τελικό - 94/0271(CNS)

(Υποβλήθηκε από την Επιτροπή στις 28 Νοεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 3906/89 (1) προβλέπει ενέργειες οικονομικής βοήθειας που προορίζονται να υποστηρίξουν τη διαδικασία οικονομικής και κοινωνικής μεταρρύθμισης σε ορισμένες χώρες της Κεντρικής και Ανατολικής Ευρώπης 7

ότι το παράρτημα του εν λόγω κανονισμού απαριθμεί τις χώρες που μπορούν να λάβουν αυτήν τη βοήθεια 7

ότι, σήμερα, αυτές οι χώρες είναι οι ακόλουθες: Αλβανία, Βουλγαρία, Ουγγαρία, Εσθονία, Λετονία, Πολωνία, Ρουμανία, Σλοβακική Δημοκρατία, Σλοβενία, Τσεχική Δημοκρατία και Γιουγκοσλαβία 7

ότι, μετά την ανεξαρτησία της Κροατίας, πρέπει να ενταχθεί αυτό το κράτος στον κατάλογο των δικαιούχων χωρών για να μπορέσει να συμμετέχει στο καθεστώς παροχής βοήθειας του κανονισμού (ΕΟΚ) αριθ. 3906/89 7

ότι θεωρείται πλέον ότι πληρούνται οι όροι που επιτρέπουν την ένταξη της Κροατίας μεταξύ των δικαιούχων αυτής της βοήθειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 3906/89, εντάσσεται η ακόλουθη χώρα:

«Κροατία»

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερία των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 375 της 23. 12. 1989, σ. 11. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1764/93 (ΕΕ αριθ. L 162 της 30. 6. 1993, σ. 1).
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
""ν * "δ1'Γ 
Λ.Λ'"* 
J.·* 
Τ V", 
,î M'a. 
'\XtR4-KOM(94) 672 τελικό 
Βρυξέλλες, 21.12.1994 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 337/75 
περί δημιουργίας 
Ευρωπαϊκού Κέντρου για την Ανάπτυξη της Επαγγελματικής Κατάρτισης 
(υποβληθείσα από την Επιτροπή) 

1 Ιρόταση 
ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 337/75 
περί δημιουργίας 
Ευρωπαϊκού Κέντρου για την Ανάπτυξη της Επαγγελματικής Κατάρτισης 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Εχοντας υπόψη: 
τη Συνθήκη περί ιδρύσεως της Ευρωπαϊκής Κοινότητας, 
την πράξη προσχώρησης της Νορβηγίας, της Αυστρίας, της Φινλανδίας και 
Σουηδίας στην Ευρωπαϊκή Ενωση, και ιδίως το άρθρο 169, 
την πρόταση της Επιτροπής, 
Εκτιμώντας: 
ότι ο κανονισμός (ΕΟΚ) αριθ. 337/75' δημιουργεί ένα Ευρωπαϊκό Κέντρο για 
την Ανάπτυξη της Επαγγελματικής Κατάρτισης· 
ότι το διοικητικό συμβούλιο του πραναφερομενου κέντρου πρέπει να 
τροποποιηθεί συνεκτιμώντας την προσχώρηση των νέων κρατών μελών, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Το άρθρο 4, παράγραφος 1 του κανονισμού (ΕΟΚ) αριθ. 337/75 τροποποιείται ως 
εξής: 
1) Στην πρώτη φράση, οι όροι "39 μέλη" αντικαθίστανται από τους όρους "48 
μέλη". 
2) Στα σημεία α), β) και γ), οι όροι "12 μέλη" αντικαθίστανται από τους 
όρους "15 μέλη". 
Αρθρο 2 
Ο παρών κανονισμός αρχίζει να ισχύει, με την προϋπόθεση της προσχώρησης 
της Νορβηγίας, της Αυστρίας, της Φινλανδίας και της Σουηδίας, την 
ημερομηνία έναρξης ισχύος της πράξης προσχώρησης. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Ι ια το Συμβούλιο 
Ο Ι Ιρόεδρος 
ΕΕ αριθ. L 39 της 13.12.1975, σ. Ι. Κανονισμός που τροποποιήθηκε για 
τελευταία φορά από τον κανονισμό (ΕΟΚ) αριθ. 1131/94 (ΕΕ αριθ. L 127 
της 19.05.1994, σ. Ι). 
Ί_ 
ΑΙΤΙΟΛΟΓΙΚΗ ΕΚΘΕΣΗ 
Με τον κανονισμό (ΕΟΚ) αριθ. 337/75 της 10ης Φεβρουαρίου 1975, το Συμβούλιο 
ίδρυσε ένα Ευρωπαϊκό Κέντρο για την Ανάπτυξη της Επαγγελματικής 
Κατάρτισης. 
Το κέντρο διοικείται από διοικητικό συμβούλιο το οποίο αποτελείται 
από: 
α) εκπροσώπους των κρατών μελών, 
β) εκπροσώπους των επαγγελματικών οργανώσεων των εργοδοτών, 
γ) εκπροσώπους των επαγγελματικών οργανώσεων των μισθωτών, 
δ) τρία μέλη που εκπροσωπούν την Επιτροπή. 
Τα μέλη που αναφέρονται στα σημεία α), β) και γ) ορίζονται από το 
Συμβούλιο. Συγκεκριμένα ορίζεται ένα μέλος ανά κράτος μέλος για καθεμία 
από αυτές τις ομάδες. 
Ενόψει της διεύρυνσης της Ευριοπαΐκής Ενωσης με την προσχώρηση τριών νέων 
κρατών μελών, προτείνεται να συμπεριληφθούν στο διοικητικό συμβούλιο 
του κέντρου εννέα επιπλέον μέλη ούτως ώστε ο συνολικός αριθμός μελών να 
ανέλθει σε σαράντα οκτώ. 
Ί> 

ISSN 0254-1483 
COM(94)672 τελικό 
EITPAfA 
GR 16 04 01 
Apt*, καταλόγου : CB-CO-94-707-GR-C 
ISBN 92-77-84540-6 
Υπηρεσία Επισήιιων Εκδόσεων των Ευρωπαϊκών Κοινοτήτων 
L-2985 Luxembourg
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 3438/92 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας όσον αφορά τη διάρκεια εφαρμογής του (94/C 365/06) (Κείμενο που παρουσιάζει ενδιαφέρον για τον ΕΟΧ) COM(94) 534 τελικό - 94/0273(CNS)

(Υποβλήθηκε από την Επιτροπή στις 30 Νοεμβρίου 1994)

ΤΟ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, στον κανονισμό (ΕΟΚ) αριθ. 3438/92 (1), όπως τροποποιήθηκε από τον κανονισμό (ΕΟΚ) αριθ. 1016/94 (2), έχουν προβλεφθεί τα ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας που αποστέλλονται από το 1992 έως το 1994 με προορισμό τα άλλα κράτη μέλη, με εξαίρεση την Ιταλία, την Ισπανία και την Πορτογαλία 7

ότι, επειδή συνεχίζεται η εμπόλεμη κατάσταση που επικρατεί στα εδάφη της πρώην Γιουγκοσλαβίας, πρέπει να παραταθούν τα μέτρα αυτά που αφορούν προσωρινή αρωγή στους συγκεκριμένους επιχειρηματίες με την παράκαμψη των εδαφών αυτών και για ανωτάτη διάρκεια ενός έτους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 1 του κανονισμού (ΕΟΚ) αριθ. 3438/92, οι όροι «το 1992, 1993 και 1994» αντικαθίστανται από τους όρους «το 1992, 1993, 1994 και 1995».

Άρθρο 2

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 350 της 1. 12. 1992, σ. 1.

(2) ΕΕ αριθ. L 112 της 3. 5. 1994, σ. 1.
Τροποποιημένη πρόταση αποφάσεως του Συμβουλίου σχετικά με την υπογραφή της συνθήκης για τον ευρωπαϊκό χάρτη ενέργειας και την προσωρινή εφαρμογή του από την Ευρωπαϊκή Κοινότητα (94/C 372/07) (Κείμενο που παρουσιάζει ενδιαφέρον για τον ΕΟΧ) COM(94) 557 τελικό - 94/0214(CNS)

(Υποβλήθηκε από την Επιτροπή στις 28 Νοεμβρίου 1994 σύμφωνα με το άρθρο 189 Α παράγραφος 2 της συνθήκης ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 54 παράγραφος 2 το άρθρο 57 παράγραφος 2 τελευταία φράση, το άρθρο 66, το άρθρο 73γ παράγραφος 2, το άρθρο 100 Α, 113 και 235, σε συνδυασμό με το άρθρο 228 παράγραφος 2 δεύτερη φράση και παράγραφος 3 πρώτο εδάφιο,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι ο ευρωπαϊκός χάρτης ενέργειας έχει υπογραφεί στις 17 Δεκεμβρίου 1991 από την Ευρωπαϊκή Κοινότητα και τα κράτη μέλη 7

ότι οι υπογράψαντες τον ευρωπαϊκό χάρτη ενέργειας δεσμεύονται να συνάψουν συνθήκη σχετικά με τον ευρωπαϊκό χάρτη ενεργείας ώστε να δώσουν στις αρχές και στους στόχους που καθορίζονται από τον εν λόγω χάρτη ένα ασφαλές και δεσμευτικό διεθνές νομικό πλαίσιο 7

ότι η εφαρμογή του ευρωπαϊκού χάρτη ενέργειας αποτελεί ουσιαστικό βήμα για το μέλλον της Ευρώπης και θα δώσει τη δυνατότητα στα κράτη μέλη της ΚΑΚ και στις χώρες της Κεντρικής και Ανατολικής Ευρώπης να αναπτύξουν το ενεργειακό τους δυναμικό συμβάλλοντας στη βελτίωση της ασφάλειας του εφοδιασμού 7

ότι πρέπει να παγιωθεί η πρωτοβουλία και ο κεντρικός ρόλος της Κοινότητας προβλέποντας την πλήρη συμμετοχή της στην εφαρμογή της συνθήκης 7

ότι η υπογραφή και η εφαρμογή της συνθήκης για τον ευρωπαϊκό χάρτη ενέργειας θα συμβάλει στην πραγματοποίηση των στόχων της Κοινότητας και ότι για ορισμένα μέτρα που προβλέπονται από αυτή τη συνθήκη, η τελευταία δεν προβλέπει για την έγκριση της παρούσης αποφάσεως άλλες εξουσίες παρά αυτές του άρθρου 235 7

ότι πρέπει συνεπώς να υπογραφεί η συνθήκη εξ ονόματος της Ευρωπαϊκής Κοινότητας υπό την επιφύλαξη της μετέπειτα εγκρίσεώς της και να εφαρμοστεί προσωρινά, σύμφωνα με αυτές τις διατάξεις, χωρίς να θίγεται η διαδικασία που απαπείται για την μετέπειτα έγκρισή της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η συνθήκη για τον ευρωπαϊκό χάρτη ενέργειας θα υπογραφεί από την Ευρωπαϊκή Κοινότητα, υπό την επιφύλαξη της μετέπειτα εγκρίσεώς της.

2. Ο Πρόεδρος του Συμβουλίου εξουσιοδοτείται να καθορίσει το ή τα πρόσωπα που είναι αρμόδια να υπογράψουν την συνθήκη.

3. Το κείμενο της συνθήκης επισυνάπτεται στην παρούσα απόφαση.

Άρθρο 2

Η συνθήκη για τον ευρωπαϊκό χάρτη ενέργειας αρχίζει να ισχύει προσωρινά από την στιγμή της υπογραφής της.
Τροποποιημένη πρόταση αποφάσεως του Συμβουλίου σχετικά με την υπογραφή της συνθήκης σχετικά με τον ευρωπαϊκό χάρτη ενέργειας και την προσωρινή εφαρμογή του από την Ευρωπαϊκή Κοινοτήτα Ατομικής Ενέργειας (94/C 372/08) (Κείμενο που παρουσιάζει ενδιαφέρον για τον ΕΟΧ) COM(94) 557 τελικό - 94/0214(CNS)

(Υποβλήθηκε από την Επιτροπή στης 28 Νοεμβρίου 1994 σύμφωνα με το άρθρο 119 δεύτερο εδάφιο της συνθήκης ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

το σχέδιο αποφάσεως του Συμβουλίου, το οποίο παρουσιάστηκε από την Επιτροπή,

μετά από διαβουλεύσεις με το Ευρωπαϊκό Κοινοβούλιο,

Εκτιμώντας:

ότι ο ευρωπαϊκός χάρτης ενέργειας έχει υπογραφεί στις 17 Δεκεμβρίου 1991 από την Ευρωπαϊκή Επιτροπή και τα κράτη μέλη 7

ότι οι υπογράψαντες τον ευρωπαϊκό χάρτη ενέργειας δεσμεύονται να συνάψουν μια συνθήκη για τον ευρωπαϊκό χάρτη ενέργειας ώστε να δημιουργήσουν για τις αρχές και τους στόχους που καθορίζονται από τον εν λόγω χάρτη ένα ασφαλές και δεσμευτικό διεθνές νομικό πλαίσιο 7

ότι η εφαρμογή του ευρωπαϊκού χάρτη ενέργειας αποτελεί ουσιαστικό βήμα για το μέλλον της Ευρώπης το οποίο θα επιτρέψει στα κράτη μέλη της ΚΑΚ και στις χώρες της κεντρικής και ανατολικής Ευρώπης να αναπτύξουν το ενεργειακό τους δυναμικό συμβάλλοντας στη βελτίωση της ασφάλειας του εφοδιασμού 7

ότι πρέπει να παγιωθεί η πρωτοβουλία και ο κεντρικός ρόλος της Κοινότητας προβλέποντας την πλήρη συμμετοχή της στην εφαρμογή της συνθήκης 7

ότι η υπογραφή και η εφαρμογή της συνθήκης για τον ευρωπαϊκό χάρτη ενέργειας θα συμβάλει στην πραγματοποίηση των στόχων της ΕΚΑΕ 7

ότι πρέπει συνεπώς να υπογραφεί η συνθήκη, εξ ονόματος της Ευρωπαϊκής Κοινότητας Ατομικής Ενέργειας και να εφαρμοστεί προσωρινά σύμφωνα με αυτές τις διατάξεις,

ΑΠΟΦΑΣΙΖΕΙ:

Άρθρο 1

1. Εγκρίνεται η υπογραφή εκ μέρους της Επιτροπής της συνθήκης για τον ευρωπαϊκό χάρτη ενέργειας, εξ ονόματος της Ευρωπαϊκής Κοινότητας Ατομικής Ενέργειας.

2. Το κείμενο της συνθήκης επισυνάπτεται στην παρούσα απόφαση.

Άρθρο 2

Η συνθήκη για τον ευρωπαϊκό χάρτη ενέργειας ισχύει προσωρινά από τη στιγμή της υπογραφής της.